Suresh 79 Views
డిజిటల్‌ రాష్ట్రంగా తెలంగాణ
హైదరాబాద్‌, సెప్టెంబరు 15: తెలంగాణ రాష్ట్రాన్ని డిజిటల్‌ రాష్ట్రంగా తీర్చిదిద్దడంలో ప్రభుత్వానికి సహకారం అందించేందుకు అనేకసంస్థలు ముందుకువస్తున్నాయని రాష్ట్ర ఐటి, మున్సిపల్‌ పరిపాలనశాఖల మంత్రి కెటిరామా రావు వెల్లడించారు. సిస్కో ఆధ్వర్యంలో జరిగిన ఒక కార్యక్రమంలో ఆయన మాట్లాడుతూ అను కూల వాతావరణం, సంస్కృతిక సంప్రదాయాలు, అధ్బుతమైన కనెక్టివిటీ, మౌలికవసతులు వంటివి రాస్ట్రాన్ని డిజిటల్‌రాష్ట్రంగా మార్చేందుకు దోహదం చేస్తున్నాయన్నారు. అందువల్లనే ఇన్వెస్టర్లు ఎక్కు వగా తెలంగాణవైపు దృష్టిపెడుతున్నట్లు కెటిఆర్‌ వెల్లడించారు. రాష్ట్రంలోని ప్రతిపౌరుడు డిజిటల్‌గా సమృద్ధి సాధించాలన్న లక్ష్యంతో ఉన్నట్లు ఆయన పేర్కొన్నారు. అంతేకాకుండా దేశానికి నాలెడ్జ్‌ హబ్‌ గా తెలంగాణను మారుస్తామని, టెక్నాలజీ హబ్‌గా మారడంతోపాటు నాలెడ్జ్‌ హబ్‌గా తీర్చిదిద్దడమే తమ లక్ష్యం అన్నారు. సిస్కోసంస్థ స్మార్ట్‌సిటీ పరిష్కారాలు అందించేందుకు ముందుకు రావడం పట్ల ఆయన హర్షం ప్రకటించారు. ప్రభుత్వపరంగా పూర్తి సహాయసహకారాలు అందిస్తామన్నారు. ఐటిసేవలసంస్థ సిస్కో కీలక తోడ్పాటునందిస్తుందని కంపెనీ ప్రకటించింది.
రాష్ట్రంలో పౌరులకు ఐటిని చేరువచేయడం, ఆర్థిక పోటీతత్వం పెంచడం వంటి అంశాలపై ప్రభుత్వం తో అవగాహన ఒప్పందాలపై సంతకాలుచేసింది. డిజిటల్‌ తెలంగాణగా రూపాంతరం చెందేందుకు గాను తెలంగాణప్రభుత్వానికి సిస్కో పలు కార్యా చరణలు అందిస్తుందని సిస్కో డైరెక్టర్‌ దినేష్‌ మల్కాని వెల్లడించారు. రాష్ట్రాలు శరవేగంగా వృద్ధి చెందేందుకు డిజిటల్‌ కార్యాచరణముఖ్యం అన్నారు. డిజిటల్‌జోన్‌ ప్రాజెక్టులోభాగంగా సిస్కో ప్రస్తుతం సిటీ డిజిటల్‌ప్లాట్‌ఫామ్‌ను అందిస్తుంద న్నారు. హైదరాబాద్‌లోని హైటెక్‌ సిటీవద్ద 2.2 కిలోమీటర్ల ప్రాంతంలో ఈప్రాజెక్టు ఏర్పాటవుతు న్నది. స్మార్ట్‌వైఫై స్మార్ట్‌ పార్కింగ్‌, సార్ట్‌ లైటింగ్‌, కీలక జంక్షన్లవద్ద ట్రాఫిక్‌ విశ్లేషనలు, ప్రభుత్వ సేవలకోసం రిమోట్‌ ఎక్స్‌పర్ట్‌ స్మార్ట్‌ ఎన్విరాన్‌ మెంటల్‌ సెన్సార్స్‌, స్మార్ట్‌ వేస్ట్‌మేనేజ్‌మెంట్‌, స్మార్ట్‌ కంట్రోల్‌ సెంటర్లు ఉంటాయన్నారు. డిజిటల్‌ జోన్‌ ప్రాజెక్టులోభాగంగా తెలంగాణ రాష్ట్ర వ్యాప్తంగా నగరాల్లో సేవలకు సిస్కో పలు సేవల సంస్థలతో కలిసి పనిచేస్తుందని సిస్కో డైరెక్టర్‌ వెల్లడించారు. రాష్ట్ర డిజిటల్‌ బ్లూప్రింట్‌లోభాగంగా తెలంగాణ రాష్ట్రంలో స్మార్ట్‌సిటీ మౌలిక్వసతులు అభివృద్ధిచేసేందుకు పనిచేస్తామన్నారు. గోల్కొండ కు అతిసమీపంలో ఉన్న కుతుబ్‌షాహీ టూంబ్స్‌ను సిస్కో డిజిటైజ్‌ చేయనున్నట్లు ప్రకటించింది. కుతుబ్‌షాహీ టూంబ్స్‌ సందర్శకుల అనుభవాలను మరింత వృద్ధిచేసేందుకు ఈ డిజిటల్‌ పరిష్కారా లు అందిస్తామని వెల్లడించారు. రాష్ట్రంలో పర్యా టకరంగం వృద్ధికి కూడా డిజిటల్‌ సేవలు కీలకం అవుతాయని, స్మార్ట్‌వైఫై పబ్లిక్‌ వైఫై, నిఘా, స్మార్ట్‌ లైటింగ్‌ స్మార్ట్‌పార్కింగ్‌ పరిష్కారాలు ప్రతి ఒక్కరికీ చేరువచేసేలక్ష్యంతో ఉన్నట్లు చెప్పారు. కుతుబ్‌షాహి టూంబ్స్‌ ఉన్న ప్రదేశంలోని మూడె కరాల విస్తీర్ణంలో ఈ సేవలు అందుతాయని దినేష్‌ మల్కాని వెల్లడించారు. అంతేకాకుండాసిస్కో వర్చు వల్‌ వీడియో ఆధారిత క్లాస్‌రూమ్స్‌ ఏర్పాటు చేస్తుందని, కరీంనగర్‌ జిల్లాలో పది మారుమూల పాఠశాలల్లో ఏర్పాటుచేస్తామనిదినేస్‌ వెల్లడించారు.